钦定古今图书集成/明伦汇编/氏族典/第451卷 > 《廖用贤尚友录》 > 范杲
## 钦定古今图书集成/明伦汇编/氏族典/第451卷 > 《廖用贤尚友录》 > 范杲

按《宋史范质传》：“质从子杲，字师回。父正，青州从事。杲
少孤，质视如己子。以荫补太庙斋郎，再迁国子四门
博士。太平兴国初，迁著作郎、直史馆。雍熙二年，同知
贡举，擢知制诰。求典京兆，视事逾年，境内不治，移知
寿州，召为史馆修撰，改右谏议大夫，知濠州，复召为
史馆修撰，至京师卒。子坦，亦登进士第。”